Мне, як уладальніку не самага дасканалага музычнага слыху, візуальная форма дадае лепшае разуменне твору, дазваляе убачыць пэўныя патэрны ды плыні. На жаль, не магу яшчэ сказаць, што зараз усё цалкам зразумеў пра музыку Дэбюсі, але ж дакладна зрабіў значны крок да гэтага. А галоўнае, ведаю дзе можна працягнуць: звяртаю вашу ўвагу на ютуб-каналы musanim і smalin, дзе вы можаце знайсці вялікую колькасць работ Стывена Маліноўскага ды па-новаму адчуць класічныя творы.